open-index/open-wikipedia-markdown huggingface dataset:
Suksė

**Suksė** – įtakingas XIII a. antros pusės Nalšios žemės kunigaikštis (*nobilis de Provincia de Lettowia Nalsen*). Apie 1266 m. pabėgo iš Vaišvilko ar Švarno valdžios į Livoniją. Rygoje priėmė krikščionybę (pakrikštytas Mikalojumi) tapo Rygos arkivyskupo vasalu. Dalyvavo kovose prieš Lietuvą. Žuvo 1272 ar 1273 m.

## Šaltiniai
Indėnistika

**Indėnistika** – tarpdisciplininės vakariečių studijos, tyrinėjančios indėnų kultūras, visuomenę, istoriją, kalbas. Kartais dar vadinama **amerikanistika**, tačiau šis terminas neretai taikomas ir studijoms apie šiuolaikines JAV ir Kanadą.

Indėnų kultūros pradėtos tyrinėti ir aprašyti tuoj kolonizatoriams pasirodžius Amerikoje, tačiau nuoseklesnės studijos prasidėjo tik XIX a. pab. – XX a. pr. Amerikos valstybėms išsivadavus iš kolonistinio jungo. XX a. šioje srityje padaryta daug atradimų (majų piramidžių, labirintų atradimas, Naskos linijos, atkasta daug kapaviečių, miestų liekanų).

Indėnistikos specialistai vadinami indeanistais. Šiuo terminu įvardinami ne tik mokslininkai, tačiau ir viso pasaulio indėnų kultūros entuziastai, rengiantys indėniškas vakarones, šventes, pow-how šokius ir kt.

## Kryptys
Senovės indėnų tyrinėjimuose išskiriamos šios pagrindinės kryptys:

* Mezoamerikanistika (majanistika, olmekų, actekų, mištekų, sapotekų, Teotihuakano studijos)
* Andeanistika
* Šiaurės Amerikos indėnų studijos

## Žymūs indeanistai
* Julio C. Tello (Senovės Peru)
* Maria Reiche (Naska)
* Max Uhle (Senovės Peru)
* Adolph Francis Alphonse Bandelier (inkai, JAV tautos)
* Frederick Catherwood (Senovės majai)
* Charles Étienne Brasseur de Bourbourg (Mezoamerika)
* Jurijus Knorozovas (Senovės majai)
* Tatjana Proskuriakova (Senovės majai)
* Alfred Maudslay (Senovės majai)
* Augustus Le Plongeon (Senovės majai)
* John Lloyd Stephens (Mezoamerika)
* Michael D. Coe (Senovės majai)
* Eduardo Matos Moctezuma (actekai)
* ir kt.
Edvardas Antanas Vaitkus

**Edvardas Antanas Vaitkus** (1937 m. liepos 27 d. Rietave – 2010 m. balandžio 6 d.) – filologas, redaktorius, rašytojas.

## Biografija
Rietave baigė 7 klases. 1951 m. įstojo į Klaipėdos mokytojų seminariją, 1955 m. baigė Kauno pedagoginėje mokykloje įgijo pradinės mokyklos mokytojo specialybę. 1961 m. Vilniaus universiteto Istorijos-filosofijos fakultete baigė lietuvių kalbą ir literatūrą.

Baigęs studijas mokytojavo Trakų internatinėje sporto mokykloje. Dirbo Lietuvos „Žinijos“ draugijoje, 1972–1975 m. Valstybinio televizijos ir radijo komiteto Televizijos literatūrinių laidų vyresnysis redaktorius,, 1975–1980 m. leidinių „Buitis“, „Darbas ir poilsis“, „Statyba ir architektūra“ redakcijų darbuotojas, 1980–1988 m. leidyklos „Vaga“ redaktorius, 1988–1992 m. biuletenio „Naujos knygos“ vyr. redaktorius, 1992 m. savaitraščio „Pozicija“ stilistas, 1992–1994 m. „Savininkas“ vyr. redaktorius, 1996–1997 m. žurnalo „Švietimo naujovės“ vyr. redaktorius, nuo 1997 m. – vyriausiojo redaktoriaus pavaduotojas.  Žurnalistikoje praleido daugiau kaip 30 metų.

Nuo 1972 m. Lietuvos žurnalistų sąjungos, nuo 1997 m. – Lietuvos rašytojų sąjungos narys.

Išvertė keletą rusų autorių knygų, sukūrė tekstų dainoms.

## Bibliografija
* *Juokiasi puodas*, humoristinių eilėraščių rinkinys, 1978 m.
* *Miniatiūriniai monumentai*, humoristinių eilėraščių rinkinys, 1985 m.
* *Tokios tokelės*, humoristinių eilėraščių rinkinys, 1989 m.
* *Kas spokso iš uokso*, eilėraščiai vaikams, 1989 m.
* *Mainos dainos*, humoristinių eilėraščių rinkinys, 1991 m.

## Šaltiniai
Eels

**Eels** – roko grupė iš JAV, įkurta 1995 m. Grupė sukūrė muzikinius takelius tokiems filmams kaip Šrekas, Pragaro vaikis, Amerikos grožybės ir kitiems.

## Istorija

1992 pagrindinis grupės vokalistas išleidimo solinį albumą pavadinimų „A Man Called E“, o jau 1993 buvo išleistas antrasis studijinis albumas pavadintas „Broken Toy Shop“. Pati grupė susikūrė 1995 su Tomiu Volteriu ir „E“ priešaky. Jau kitaip metais buvo išleistas pirmasis grupės albumas „Beutiful Freak“, kurio tokie hitai kaip „Novocaine for the Soul“, „Susan’s House“ ir „Your Lucky Day in Hell“ susilaukė tarptautinės šlovės. Tais pačiais metais grupė jau dalyvavo didžiausiose Amerikos bei Europos festivaliuose. 1997 metais iš grupės išėjo vienas iš jos įkūrėjų Tomis Volteris. Veliau sekė dar keli sėkmingi albumai, tarp kurių vienas Hombre Lobo buvo pasiekęs 43 vietą perkamiausių Amerikos albumų topo vietą.

## Diskografija
* *[[Beautiful Freak]]* (1996)
* *[[Electro-Shock Blues]]* (1998)
* *[[Daisies of the Galaxy]]* (2000)
* *[[Souljacker]]* (2001)
* *[[Shootenanny!]]* (2003)
* *[[Blinking Lights and Other Revelations]]* (2005)
* *[[Hombre Lobo]]* (2009)
* *[[End Times (album)|End Times]]* (2010)
* *[[Tomorrow Morning]]* (2010)
* *[[Wonderful, Glorious]]* (2013)
* *[[The Cautionary Tales of Mark Oliver Everett]]* (2014)
* *[[The Deconstruction]]* (2018)
* *[[Earth to Dora]]* (2020)

## Nuorodos
* EelsTheBand.com – Oficiali svetainė
*
Rytų Fryzų salos

**Rytų Fryzų salos** () – salų grupė Šiaurės jūroje, Žemutinėje Saksonijoje, Vokietijoje. Salų grupė yra išsidėsčiusi iš vakarų į rytus apie 90 km ilgumu ir yra 3,5-10 km priešais jūros krantą. Septynios gyvenamos salos iš vakarų į rytus yra: Borkumas, Juistas, Nordernėjus, Baltrumas, Langeogas, Spykerogas, Vangerogė.

## Taip pat skaitykite
* Fryzija (regionas)
* Fryzų salos
* Vatų jūra

## Nuorodos
* Salų administracijos puslapis
Romualdas Kęstutis Urbaitis

**Romualdas Kęstutis Urbaitis** (1942 m. vasario 27 d. Berštupyje, Pilviškių valsčiuje – 2022 m. sausio 11 d. Vilniuje) – teisininkas, buvęs LR Konstitucinio Teismo ir Lietuvos Aukščiausiojo Teismo teisėjas.

## Biografija
1968 m. su pagyrimu baigė teisę Vilniaus universiteto Teisės fakultete.

1968–1982 m. Kauno miesto Panemunės, Poželos rajonų apylinkių teismų (dab. Šakių rajono apylinkės teismo, vėliau – Kauno miesto teismų) teisėjas, 1982–1984 m. – Kauno avalynės fabriko „Lituanica“ juridinio skyriaus viršininkas. Nuo 1984 m. advokatas, Lietuvos advokatų kolegijos, Lietuvos advokatų tarybos prezidiumo narys, nuo 1993 m. Lietuvos Aukščiausiojo Teismo, po jo pertvarkos – Kauno apygardos teismo, nuo 1999 m. Lietuvos Aukščiausiojo Teismo, nuo 2005 m. kovo mėn. iki 2014 m. LR Konstitucinio Teismo teisėjas. Nuo 2011 m. balandžio 12 d. iki 2014 m. LR Konstitucinio Teismo pirmininkas.

Buvo vedęs. Žmona Nijolė, gimusi 1951 m. Sūnus Gediminas, gimęs 1981 metais.

## Šaltiniai
Algirdas Gailiūnas

**Algirdas Gailiūnas** (g. 1948 m. lapkričio 19 d. Rukuižiuose, Joniškio rajonas) – teisininkas, Lietuvos apeliacinio teismo (LapT) teisėjas, buvęs Klaipėdos apygardos teismo (KLAT) pirmininkas, LR Konstitucinio Teismo, Lietuvos Aukščiausiojo Teismo teisėjas.

## Biografija
1964 m. baigė Joniškio rajono Rukuižių aštuonmetę mokyklą, 1967 m. – Joniškio rajono Skaistgirio vidurinę mokyklą, 1972–1977 m. Vilniaus universiteto (VU) Teisės fakultete baigė teisę, įgijo teisininko kvalifikaciją.

1967–1968 m. Joniškio rajono komunalinių įmonių kombinato meistras, 1968–1971 m. tarnavo TSRS kariniame jūrų laivyne, 1971–1972 m. Joniškio KMK kompresoristas, 1977–1978 m. Utenos rajono Žemės ūkio valdybos (vyresnysis) juristkonsultas, 1978–1987 m. Skuodo rajono liaudies teismo pirmininkas, 1987–1990 m. Prienų rajono liaudies teismo pirmininkas, 1990–1993 m. Lietuvos Aukščiausiojo Teismo, 1993–1996 m. LR Konstitucinio Teismo, 1996–1998 m. Lietuvos apeliacinio teismo teisėjas, nuo 1998 m. balandžio iki 2010 m. balandžio Klaipėdos apygardos teismo pirmininkas, vėliau iki
2010 m. birželio mėn. KLAT teisėjas, l. e. teismo pirmininko pareigas, po to iki 2010 m. rugpjūčio KLAT teisėjas, nuo 2010 m. rugpjūčio Lietuvos apeliacinio teismo teisėjas.

Nuo 2002 m. birželio iki 2006 m. birželio mėn. Teisėjų tarybos narys.

Žmona Zita. Dukros Kristina ir Milda. Sūnus Tadas.

Moka rusų, anglų kalbas.

## Šaltiniai

|-
Teodora Staugaitienė

**Teodora Staugaitienė** (g. 1945 m. birželio 15 d. Smalinėje, Vilniaus rajonas) – teisininkė, teisėja, buvusi LR Konstitucinio Teismo, Lietuvos Aukščiausiojo Teismo (LAT) Civilinių bylų skyriaus teisėja, Vilniaus rajono liaudies teismo pirmininkė.

## Biografija
1968 m. baigė teisę Vilniaus universiteto (VU) Teisės fakultete.

1962–1964 m. Vilniaus rajono Valkarabiškių aštuonmetės mokyklos mokytoja, 1968–1970 m. VU „Žinijos“ draugijos atsakingoji sekretorė. 1970–1979 m. Vilniaus rajono liaudies teismo teisėja, teismo pirmininkė, 1982–1993 m. Lietuvos Aukščiausiojo Teismo Civilinių bylų skyriaus, 1993–2002 m. Lietuvos Respublikos Konstitucinio Teismo, 2002–2007 m. rugsėjo 24 d. LAT Civilinių bylų skyriaus teisėja, LAT Senato narė.

2003–2005 m. Teisėjų atrankos komisijos pirmininkė.

Moka vokiečių, rusų, lenkų kalbas.

Ištekėjusi.

## Apdovanojimai
* Didžiojo Lietuvos Kunigaikščio Gedimino 4-ojo laipsnio ordinas (už asmeninį indėlį kuriant Lietuvos Respublikos teisės sistemą ir stiprinant valstybės konstitucinę justiciją), 2003 m.

## Šaltiniai
Augustinas Normantas

**Augustinas Normantas** (g. 1952 m. Auksodėje, Mažeikių rajonas) – teisininkas, Seimo kontrolierius, buvęs LR Konstitucinio Teismo teisėjas, Vilniaus universiteto (VU) docentas, teisėtyrininkas konstitucionalistas.

## Biografija
1970 m. baigė Mažeikių vidurinę mokyklą, 1970–1975 m. VU Teisės fakultete su pagyrimu baigė teisę, įgijo teisininko kvalifikaciją. 1976–1980 m. studijavo Maskvos M. Lomonosovo universiteto Teisės fakulteto aspirantūroje. 1982 m. birželio 25 d. apgynė teisės mokslų kandidato disertaciją tema „Visaliaudinė valstybė: atsiradimas, esmė ir funkcijos“, socialinių mokslų (teisės krypties) daktaras.

1975–1976 m. VU TF Valstybinės teisės katedros dėstytojas, nuo 1980 m. vyr. dėstytojas, nuo 1987 m. VU docentas (vėliau – VU TF Konstitucinės ir administracinės teisės, nuo 2009 m. rugsėjo 1 d. Viešosios teisės katedros), 1993–1996 m. LR Seimo Valstybės ir teisės komiteto patarėjas, LR vyriausiosios rinkimų komisijos pirmininko pavaduotojas, nuo 1996 m. LR Konstitucinio Teismo teisėjas, nuo 2005 m. Seimo kontrolierius. Tiria skundus dėl apskričių viršininkų administracijų ir savivaldybių pareigūnų piktnaudžiavimo, biurokratizmo ar kitaip pažeidžiamų žmogaus teisių ir laisvių viešojo administravimo srityje.

Žmona Jūratė Normantienė, gydytoja.

Sūnus Edgaras (g. 1980 m.), teisininkas, Lietuvos Aukščiausiojo Teismo Civilinių bylų skyriaus teisėjo padėjėjas.

Moka anglų, rusų kalbas.

## Šaltiniai
Pranas Vytautas Rasimavičius

**Pranas Vytautas Rasimavičius** (1930 m. spalio 11 d. Skėriai - 2002 m. kovo 15 d. Vilnius) – teisininkas, LR Konstitucinio Teismo teisėjas, teisėtyrininkas civilistas, Vilniaus universiteto (VU) profesorius, buvęs teisės katedros vedėjas.

## Biografija
VU Teisės fakultete baigė teisę, įgijo teisininko kvalifikaciją. 1969 m. kovo 29 d. Vilniaus valstybiniame universitete apgynė disertaciją tema „Kolūkių žemės ūkio produkcijos supirkimo kontraktacijos sutartis“, teisės mokslų kandidatas, socialinių mokslų teisės krypties daktaras. Vėliau apgynė habilitaciją, habilituotas daktaras.

1976-1986 m. VU TF Civilinės teisės ir civilinio proceso katedros vedėjas, 1993-1999 m. LR Konstitucinio Teismo teisėjas, nuo 1999 m. balandžio 21 d. iki 2002 m. Lietuvos teisės universiteto Teisės fakulteto, vėliau – MRU TF Civilinės ir komercinės teisės katedros vedėjas (pirmtakė doc. Dangutė Ambrasienė, pasekėjas prof. Vytautas Pakalniškis).

Paskelbė publikacijų. Lietuvos TSR santuokos ir šeimos kodekso komentaro bendraautoris. Lietuvos Respublikos elektroninės prekybos įstatymo projekto darbo grupės narys.

## Bibliografija

* Tarybinė šeimos teisė. 1981. "Mintis", 188 psl.

## Šaltiniai
Tailandinė šorėja

* 

**Tailandinė šorėja** (*Shorea henryana*) – sparneninių (*Dipterocarpaceae*) šeimos lapuotis, kietmedžio rūšių augalas, paplitęs Indokinijos pusiasalyje (Laose, Kambodžoje, Tailande, Vietname, Malaizijoje ir Mianmare). Auga kalnuotose sausuose visžaliuose miškuose iki 900 m aukščio, mėgsta granito ir smiltainio dirvožemį.   

Medis užauga iki 40 m aukščio, kamienas iki 100 cm skersmens, šakos prie pagrindinio kamieno kabančios arba horizontalios. Laja netaisyklingai apvali. Žiedai išdėstyti šluotelės formos. Lapai – paprasti pakaitiniai ir dviejų eilių nuo 6,5-12,5 iki 2,5-5 cm dydžio, pilkšvai melsvi, prielapis pjautuviškas ir plaukuotus. Vaisius 22x4 mm *apiculate* formos su trimis dideliais sparneliais ir dviem mažesniais su išilginėmis rievėmis sunoksta vasario mėn. Žievė gyliai suaižyta, rausvai ruda arba pilkšvai ruda apačioje, šviesiai geltona ar oranžinė viršutinėje dalyje.

Mediena naudojama statybai: sijoms, lentoms, grindų dangai, klijuotai fanerai, baldų gamybai ir gaminamos vienkartinės lazdelės valgymui. 

## Vardai
Pramoninis tailandinės šorėjos pavadinimas , . Tajų kalba – čueam,  khiam, khiam khanong, khiam sai. Tagalų kalba – manggasinoro. Malajų kalba – melapi (Sabahas), meranti puteh, meranti putih (Indonezija, Saravakas), tengkavang (Vakarų Kalimantanas). 

## Išnašos

## Nuorodos
*
Šarlotės voratinklis (1973 filmas)

**Šarlotės voratinklis** () – 1973 m. JAV muzikinis animacinis filmas vaikams, sukurtas pagal populiarią rašytojo Elwyn Brooks White to paties pavadinimo knygą. Filmas taip pat yra susilaukęs ir pratęsimo.

## Siužetas

Ūkininko Džono fermoje gimsta keli paršeliai, tačiau vienas iš jų neišnešiotas todėl ūkininkas nori ji pribaigti. Apie tai išgirdusi fermerio duktė paslepia paršiuką, duoda jam Vilburo vardą ir išaugina ji, tačiau paršelis vis tiek po 6 mėnesių yra parduotas. Sužinojęs apie savo nelabai gera ateitį Vilburas pradeda verkti, ir išgirsta balsą iš aukščiau kuris jam sako: „aukščiau smakrą“. Paskui jis sužino kad tokius žodžius jam pašnibždėjo vorė vardu Šarlotė. Ji išgelbėja paršelį nuo mirties rašydama įvairiausius žodžius ant savo voratinklių, tačiau netikėtai miršta.

## Įgarsintojai
* Henry Gibson – Vilburas
* Debbie Reynolds – Šarlotė
* Paul Lynde – Templetonas
* Agnes Moorehead – Goose
* Don Messick – Džefris
* Herb Vigran – Lurvis
* Pamelyn Ferdin – Fernas Areiblas
* Martha Scott – Ponia Areibel
* Bob Holt – Homeris Zukermanas
* John Stephenson – Džonas Areiblas
* Danny Bonaduce – Evris Areiblis
* William B. White – Henris Fusas
* Dave Madden – Avis ir kiti
* Joan Gerber – Edita Zukerman ir Ponia Fusas
* Rex Allen – Pasakotojas

## Įvertinimas
Tinklalapis „Rotten Tomatoes“ praneša, kad 76 % kritikų filmui parašė teigiamas apžvalgas (remiantis 21 apžvalgomis), ir filmą įvertino vidutiniškai 6,6 iš 10 balų.

## Garso takelis
# „There Must Be Something More“
# „I Can Talk!“
# „Chin Up“
# „We’ve Got Lots in Common“
# „Deep in the Dark/Charlotte’s Web“
# „Mother Earth and Father Time“
# „A Veritable Smorgasbord“
# „Zuckerman’s Famous Pig“

## Šaltiniai
Biksinas

**Biksinas** () – apokarotinoidas, randamas anate, natūraliame maisto dažiklyje, gaunamame iš dažinės urlijos (*Bixa orellana*) sėklų. Urlijos sėklose yra apie 5 % pigmentų, iš kurių 70-80 % sudaro biksinas.

Išskirtas biksinas yra chemiškai nestabilus ir izomerizuojasi į *trans*biksiną (β biksiną), izomerą su dviguba jungtimi.

Biksinas yra tirpus riebaluose, bet netirpus vandenyje. Paveikus šarmais metilo esteris hidrolizuojasi ir susidaro dikarboksirūgštis **norbiksinas**, kuris yra tirpus vandenyje.

:
:

## Išnašos
Apokarotinoidas

**Apokarotinoidai** – organiniai junginiai, plačiai paplitę organizmuose. Susidaro iš karotinoidų, kuriuos skaldo fermentas karotinoidų oksidazė.

Apokarotinoidų pavyzdžiai – retinalis, retinolis, augalų hormonas abscizo rūgštis.

## Išnašos
Sonia Sotomayor

**Sonija Sotomajor** (; g. 1954 m. birželio 25 d. Niujorke, JAV) – amerikiečių teisininkė, JAV Aukščiausiojo Teismo teisėja; pirmoji ispanų kilmės ir trečia teisėja moteris JAV Aukščiausiame Teisme per visą jo istoriją.

## Biografija
Tėvai iš Puerto Riko. Užaugo Niujorko rajone Bronkse. Nuo 8 metų serga diabetu. Studijavo „Affirmative Action“ dėka. 1976 m. Prinstono universitete baigė bakalaurą, po to iki 1979 m. Jeilio teisės mokykloje baigė teisę.

Baigusi studijas, buvo Niujorko apygardos prokurorė, nuo 1984 m. advokatė, nuo 1998 m. JAV antrosios apygardos apeliacinio teismo teisėja (1997 m. paskirta JAV prezidento Bill Clinton). Nuo 1998 m. teisės dėstytoja Niujorko universitete, nuo 2009 m. JAV Aukščiausiojo teismo teisėja (nominuota Barako Obamos).

Įvairių universitetų garbės daktarė.

Išsiskyrusi; vaikų neturi.

## Šaltiniai
Bjørn Dæhlie

**Bjornas Erlendas Dalis** (*Bjørn Erlend Dæhlie*, g. 1967 m. birželio 19 d.) – norvegų slidininkas, daugkartinis olimpinis bei pasaulio čempionas.

Žiemos olimpinėse žaidynėse Dalis iš viso iškovojo 12 medalių (8 aukso bei 4 sidabro). 1992 m. Albervilyje Dalis laimėjo auksą 15 km persekiojimo varžybose, 50 km distancijoje bei, kartu su komanda, estafetėje, taip pat sidabrą 30 km rungtyje. 1994 m. Lilehameryje Dalis laimėjo dar du aukso (10 km ir persekiojimo rungtyse) ir du sidabro (30 km ir estafetės varžybose) medalius. 1998 m. Nagane Dalis laimėjo auksą 10 km ir 50 km distancijose bei estafetėje, taip pat sidabrą persekiojimo rungtyje.

Pasaulio slidinėjimo čempionatuose Dalis įvairiose rungtyse laimėjo 17 medalių (9 aukso, 5 sidabro, 3 bronzos). Sėkmingiausiai sportininkui klostėsi 1997 m. pasaulio čempionatas Trondheime, kur jis iškovojo medalius visose penkiose rungtyse.

Karjerą dėl traumos sportininkas baigė 2000 m.

## Išnašos
Lūšnynų milijonierius (knyga)

**Lūšnynų milijonierius** () – indų rašytojo Viko Svarupo romanas, išleistas 2005 metais. 2008 m. režisierius Danny Boyle pagal romaną pastatė filmą „Lūšnyno milijonierius“ (). 2009 m. filmas pelnė keturis Auksinio gaublio apdovanojimus bei 8 Oskarų apdovanojimus. 

## Siužetas

Knyga pasakoja apie vargšą lūšnynuose gyvenantį vaikiną vardu Tomas, kuris gauna progą sudalyvauti indiškame televizijos šou variante "Kas nori tapti milijonieriumi?" ir jį netikėtai laimi, gaudamas pagrindinį prizą. Didelei vaikino nelaimei, policija mano, kad jis laimėjo prizą apgaulės būdu, taigi jis pradeda pasakoti savo istoriją kaip jis laimėjo pagrindinį prizą. Jam taip pat padeda gabi advokatė. Taip jis po truputį pasakoja įdomias savo gyvenimo istorijas ir tai, kaip jis pasiryžo sudalyvauti šiame šou.
Geltonasis 2G

**Geltonasis 2G** () – sintetinis geltonas monoazo dažiklis, gaminamas iš akmens anglių deguto. Tai maisto dažiklis (E numeris **E107**), vandenyje tirpių geltonų miltelių pavidalo.

Manoma, kad šis dažiklis sukelia alerginių ar kitokių nepakantumo reakcijų, ypač asmenims, nepakantiems aspirinui ar sergantiems astma. Ši dažiklį „Hiperaktyvių vaikų paramos grupė“ () rekomenduoja pašalinti iš vaikų maisto.

Dabar šį dažiklį Europos Sąjungoje naudoja tik Jungtinė Karalystė, ES siūlo jį Europoje visiškai uždrausti. Jis taip pat draudžiamas Austrijoje, Japonijoje, Norvegijoje, Švedijoje, Šveicarijoje, JAV.
Giedrius Apuokas

**Giedrius Apuokas** (g. 1957 m. gruodžio 6 d. Vilniuje) – lietuvių diplomatas, 2017–2022 m. ėjo Lietuvos nepaprastojo ir įgaliotojo ambasadoriaus Estijos Respublikoje pareigas.

## Biografija
1975 m. baigė Vilniaus 23-čiąją vidurinę mokyklą, 1975–1976 m. studijavo Vilniaus universiteto Matematikos fakultete, 1976–1980 m. – Maskvos M.Lomonosovo universiteto Skaičiavimo matematikos ir kibernetikos fakultete.

1980–1983 m. buvo VU Matematikos fakulteto Diferencialinių lygčių ir skaičiavimo matematikos katedros asistentas, 1983–1992 m. – VU Skaičiavimo centro vyr. specialistas.

1991–1992 m. dirbo Lietuvos užsienio reikalų ministerijos Vidurio Europos šalių skyriaus II, vėliau I sekretorius. 1992–1995 m. buvo Lietuvos ambasados Čekijoje patarėjas. 1995–1998 m. vėl dirbo URM (Amerikos šalių skyriaus vedėju).

1998–2003 m. buvo Lietuvos Generalinis konsulas Čikagoje, nuo 2003 m. iki 2008 m. – URM Informacinių technologijų departamento direktorius.

2008–2012 m.. – Lietuvos nepaprastasis ir įgaliotasis ambasadorius Armėnijos Respublikoje.. Vėliau buvo ambasadorius ypatingiems pavedimams Lietuvos URM Transatlantinio bendradarbiavimo ir saugumo politikos departamente.

2017–2022 m. – Lietuvos nepaprastasis ir įgaliotasis ambasadorius Estijoje..

G. Apuokas 2003 m. apdovanotas Ordino „Už nuopelnus Lietuvai“ Riterio kryžiumi. Turi Nepaprasatojo ir įgaliotojo ambasadoriaus diplomatinį rangą.

## Šaltiniai

|-

|-
Oranžinis GGN

**Oranžinis GGN** (), *alfa naftolio oranžinis* () – maisto dažiklis, Europoje žymimas kodu E111. Dabar ES ir JAV išbrauktas iš leidžiamų maisto priedų sąrašo, kadangi toksikologiniai tyrimai rodo, kad jis yra žalingas.
 
Oranžinio GGN ir oranžinio geltonojo dažiklių sugerties spektrai matomoje ir ultravioletinėje srityse yra beveik vienodi, bet juos galima atskirti pagal jų IR spektrą.
Arūnas Vinčiūnas

**Arūnas Vinčiūnas** (g. 1967 m. birželio 8 d. Rudnios kaime, Varėnos rajone) – lietuvių diplomatas.

## Biografija
1985 m. baigė Biržų rajono Vabalninko vidurinę mokyklą, 1992 m. – Vilniaus universitetą.

1991–1992 m. buvo Lietuvos užsienio reikalų ministerijos Ekonominės analizės skyriaus III sekretorius, 1992–1996 m. – Lietuvos ambasados Latvijoje I sekretorius, patarėjas.

1996–2000 m. dirbo URM Ekonomikos departamento Regioninės ekonominės analizės skyriaus vedėjas, 2000–2003 m. – Lietuvos ambasados Ispanijoje patarėjas. 2004–2006 m. vadovavo URM Rusijos skyriui, vėliau iki 2008 m. – URM Rytų kaimynystės politikos departamentui..

2008 m. liepos mėn. paskirtas nepaprastastuoju ir įgaliotuoju ambasadoriumi Bulgarijos Respublikoje. 2009 m. spalio mėn. atšauktas ir paskirtas ambasadoriumi ypatingiems pavedimams Lietuvos nuolatinėje atstovybėje prie ES. Nuo 2010 metų spalio Lietuvos atstovas ES Nuolatinių Atstovų komitete (COREPER I)..

## Šaltiniai

|-
El Progresas

**El Progresas** – miestas šiaurės Hondūre, Joro departamente. Miestas yra kelių kryžkelėje, todėl turistai vienaip ar kitaip dažniausiai aplanko jį. Dėl šios priežasties jis yra vienas iš svarbiausių šalies miestų. Dauguma keliautojų, kurie keliauja į San Pedro Sulą, Telą ar kitus miestus apsilanko ir El Progreso mieste.

## Ekonomika
Pagrindinis miesto pragyvenimo šaltinis – žemės ūkio pasėliai. Šalia miesto yra daug augalų plantacijų, auga bananai, alyvmedžiai ir daržovės. Auginami gyvuliai. Dėl unikalaus miesto išsidėstymo, jame pilna greito maisto užkandinių turistams, pavyzdžiui, „Pizza Hut“, „Popeye’s“, „Burger King“, „KFC“, „Applebees“, „Wendy's“, „Baskin Robins“, „Dunkin' Donuts“ ir kiti. Išaugus paklausai, 2007 m. buvo atidarytas modernus prekybos centras, pavadintas „Megaplaza“.

## Sportas
* CD Honduras Progreso – futbolo klubas; rungtyniavo aukščiausioje šalies lygoje.
* Namų rungtynes žaidžia Umberto Mičelečio (Humberto Micheletti) stadione, talpinančiame 5 tūkst. žiūrovų.

El Progresas dar vadinamas „dviračių miestu“, nes dauguma žmonių naudoja juos vietoje kitų transporto priemonių.

## Išnašos

## Nuorodos
*
Malaizijos himnas

**Malaizijos valstybinis himnas** (*Negaraku*) – Malaizijos valstybinis simbolis. Priimtas 1957 m., Malajos Federacijai iškovojus nepriklausomybę nuo Didžiosios Britanijos. Himno pavadinimas "Negaraku" malajų kalba reiškia "Mano šalis". 

## Žodžiai

## Istorija
Tuo metu kai Malaizija gavo nepriklausomybę, kiekviena iš šalies valstijų turėjo savo atskirą himną, tačiau šalis bendro himno neturėjo. Tunku Abdulas Rahmanas, šalies ministras pirmininkas pasiūlė išrinkti šalies himną. Buvo paskelbtas konkursas, tačiau nei vienas iš 514 dalyvių nelaimėjo. Toliau buvo sugalvota kviesti garsius viso pasaulio kompozitorius, tačiau ir jie negalėjo sukurti tinkamo Malaizijos šalies himno, todėl komitetas tiesiog perkūrė vienos iš valstijos – Perako himno melodiją, kuriai buvo parašyti žodžiai.
Diablada

**Diablada** arba **Danza de Diablos** (Velnių šokis) yra tradicinis Pietų Amerikos šokis, sukurtas Andų Altiplane. Pagrindiniai bruožai - kaukės ir velnias kostiumai, kuriuos nešioja šokėjai. Šis šokis yra ispanų teatro pastatymų ir Andų tautų religinių apeigų mišinys, pvz., *Llama llama* - urų šokis dievo Tvi garbei (kasyklų, ežerų ir upių saugotojas), ir aimarų kalnakasių ritualas Ančančui (urvų ir kitų izoliuotų vietų demonas).

Šio šokio kilmė ir prasmė yra Bolivijos, Čilės ir Peru istorikų ginčų objektas, mat visose šiose šalyse Diablada yra svarbi šalies kultūros dalis. Ekvadore yra vietinis šokis, vadinamas *Diablada pillareña*, o kitose šalyse (pvz., Argentina, JAV ir Austrija) veikia Diablados šokio kolektyvai.

## Šaltiniai
Sumai (tauta)

**Sumai** (), dar žinomi kaip **Sumu** ar **Mayangna** - indėnų tauta, kuri gyvena rytų Nikaragvos bei Hondūro pakrantėse (istoriniame Moskitų krante). 

Jų kalba priklauso nedidelei Misumalpano kalbų šeimai ir yra gimininga miskitų kalbai. Ji yra laikoma nykstančia, kadangi dauguma sumų perima miskitų kalbą. Didžiausia sumų koncentracija yra Uaspuko upės baseine. Jie dalijasi į atskiras gentis su skirtingais dialektais, tarp kurių yra *Mayangna*, *Tawahka*, *Panamahka* ir *Twahka*.

Ikikolumbinių sumų kultūra priklausė Amerikos tarpinei zonai, todėl jų kultūrai būdingi tiek Mezoamerikos, tiek Senovės Peru civilizacijos artefaktai. Laikoma, kad šią teritoriją labiau veikė muiskų kultūros įtaka.

Kolonijiniu laikotarpiu nuo XVIII a. sumų gyvenamose teritorijose įtaką išplėtė britai ir miskitai, sukūrę čia savo Moskitų kranto karalystę (britų protektoratą). Pastarieji marginalizavo sumus. Nuo XIX a. sumų teritorijos atiteko Nikaragvai, o XX a. dalis jų perduotos Hondūrui. Dalis sumų Nikaragvoje yra sukūrę Awas Tingni bendruomenę, kovojančią už jų teises.
Rokiškio psichiatrijos ligoninė

**Rokiškio psichiatrijos ligoninė** – psichiatrijos ligoninė Rokiškyje.

## Savybės
Ligoninėje atliekamas priverstinių medicininių priemonių taikymas, specialaus stebėjimo sąlygomis, visos Lietuvos psichikos ligomis sergantiems pacientams, padariusiems socialiai pavojingas ar nusikalstamas veikas ir teismo sprendimu pripažintiems nepakaltinamais.

Ligoninėje veikia 8 klinikiniai skyriai, kuriuose vienu metu gali gydytis iki 440 ligonių. 60 vietų Bendrosios psichiatrijos skyrius teikia pagalbą Rokiškio, Biržų, Anykščių, Zarasų ir Kupiškio rajonų gyventojams.

## Istorija
Sovietmečiu Lietuvos gyventojai, padarę visuomenei pavojingą veiką ir pripažinti nepakaltinamais, gydyti Įsrutyje (Kaliningrado sritis).

1991 m. gruodžio 17 d. Lietuvos Vyriausybės nutarimu Nr. 566 „Dėl specialiojo psichiatrijos skyriaus įsteigimo“, nuspręsta tokius ligonius gydyti Lietuvoje. Tam Rokiškio psichiatrijos ligoninėje įkurtas specialaus režimo psichiatrijos skyrius. Nuo tada jame gydyti nusikaltimus padarę psichikos ligoniai sustiprinto ir griežto stebėjimo sąlygomis. Bendro stebėjimo sąlygomis ligoniai buvo gydomi paprastose bendro tipo psichiatrijos ligoninėse pagal gyvenamąją vietą.

Daugėjant pacientų, 1993 m. įsteigtas priverstinio gydymo skyrius nebepatenkino šalies reikalavimų. 1997 m. ligoninę vizitavę Tarptautinės kalėjimų medicinos tarnybos ekspertai rekomendavo reorganizuoti priverstinai gydomų pacientų skyriaus veiklą.

2002 m. nutarta Rokiškio psichiatrijos ligoninėje sutelkti visus šalyje priverstinai gydomus pacientus. Tam sudarytas ligoninės rekonstrukcijos investicinis projektas, leidęs įrengti 270 vietų modernią priverstinai gydomų pacientų įstaigą. Nuo 2003 m. vykdyti ligoninės rekonstrukcijos darbai.

Nuo 2007 m. sutelktas visas Lietuvoje vykdomas stacionarinis priverstinis gydymas bendro, sustiprinto ir griežto stebėjimo sąlygomis. Ligoninė vienintelė šalyje įgijo specialiosios psichiatrijos licenciją, į ją perkelti visose kitose ligoninėse priverstinai gydyti pacientai.

## Vadovai
* 1974–1978 m. Antanas Judickas
* 1978–1991 m. Kazimieras Kęstutis Maselis
* 1991–1996 m. Kęstutis Mikučionis
* 1996–2003 m. Antanas Judickas
* Nuo 2003 m. Algimantas Liausėdas

## Šaltiniai
Vaida Urmonaitė-Maculevičienė

**Vaida Urmonaitė-Maculevičienė** (g. 1958 m. Šiauliuose) – teisininkė, Lietuvos vyriausiojo administracinio teismo (LVAT) teisėja.

## Biografija
1976 m. baigė Šiaulių 9-ąją vidurinę mokyklą,1988 m. Vilniaus universiteto Teisės fakultete – vientisąsias teisės studijas, įgijo teisininko kvalifikaciją.

Nuo 1988 m. liepos mėn. iki 1990 m. rugpjūčio mėn. Teismo ekspertizės mokslinio tyrimo instituto jaunesnioji mokslinė bendradarbė, nuo 1990 m. rugsėjo mėn. Valstybinės teisinės informacijos departamento mokslinė bendradarbė, nuo 1991 m. vasario mėn. Vilniaus miesto prokuratūros skyriaus prokurorė, nuo 1995 m. sausio mėn. Vilniaus apygardos prokuratūros skyriaus vyr. prokuroro pavaduotoja, nuo 1997 m. gruodžio mėn. Vilniaus miesto 1-ojo apylinkės teismo, nuo 2000 m. vasario mėn. Vilniaus miesto 2-ojo apylinkės teismo teisėja, nuo 2002 m. birželio mėn. LR generalinio prokuroro pavaduotoja, nuo 2005 m. gruodžio mėn. LVAT teisėja.

Moka rusų, anglų kalbas.

## Šaltiniai
Audra Plepytė-Jara

**Audra Plepytė** (*Audra Plepytė*, g. 1971 m. spalio 30 d. Vilniuje) – Lietuvos Respublikos diplomatė, nuo 2021 m. – Lietuvos Respublikos ambasadorė Jungtinėse Amerijos Valstijose.

## Biografija
1993 m. Vilniaus universitete įgijo filosofijos studijų bakalauro laipsnį, o 1995 m. tapo filosofijos magistre. 1992–1994 m. studijavo Vilniaus universiteto Tarptautinių santykių ir politikos mokslų institute ir įgijo tarptautinių santykių diplomą.

Diplomatinę tarnybą Lietuvos Respublikos užsienio reikalų ministerijoje pradėjo 1994 m., buvo Daugiašalių santykių skyriaus III, II, I sekretorė. 1996–1998 m. dirbo Užsienio reikalų ministerijos Amerikos šalių skyriaus I sekretore, ėjo skyriaus vedėjo pareigas. 1998–1999 m. vadovavo Užsienio reikalų ministerijos Šiaurės Europos šalių skyriui, o 1999 m. buvo Užsienio reikalų ministerijos sekretoriaus patarėja.

1999 m. dirbo Lietuvos ambasados Jungtinėse Amerikos Valstijose patarėja, 1999–2002 m. buvo Lietuvos nuolatinės misijos Jungtinėse Tautose Niujorke vadovo pavaduotoja.

2002–2003 m. dirbo Užsienio reikalų ministerijos valstybės sekretoriaus patarėja, 2003–2004 m. vadovavo Užsienio reikalų ministerijos Žmogaus teisių ir NVO skyriui. Iki 2008 m. dirbo Lietuvos nuolatinėje atstovybėje prie Europos Sąjungos, kur ėjo atstovo Politikos ir saugumo komitete pavaduotojos pareigas.

2009–2010 m. buvo Užsienio reikalų ministerijos Personalo departamento direktorė.

2010–2014 m. – Lietuvos ambasadorė Ispanijoje..

2014–2017 m. URM Europos Sąjungos departamento direktorė.

2017–2021 m. Lietuvos Respublikos nuolatine atstovė Jungtinėse Tautose.

Nuo 2021 m. – Lietuvos Respublikos ambasadorė Jungtinėse Amerikos Valstijose.

## Šaltiniai

|-

|-

|-
Karmino rūgštis

**Karmino rūgštis** () – raudonas gliukozidinis hidroksiantrapurinas, natūraliai aptinkamas kai kuriuose skydamariuose, tokiuose kaip košenilis (*Dactylopius coccus*) ir lenkinis košenilis (; *Porphyrophora polonica*). Šie vabzdžiai karmino rūgštį gamina kaip plėšrūnų atbaidymo priemonę. Karmino rūgštis yra pagrindinis karmino pigmentas. Jos pavadinimai yra *C.I. 75470* ir *C.I. natūralus raudonasis 4*.

Karmino rūgšties molekulės centrą sudaro antrachinonas, prie kurio prijungtas gliukozės žiedas. Karmino rūgštį pirmą kartą organiniai chemikai susintetino 1991 m.

## Nuorodos
Dainius Raižys

** Dainius Raižys** (g. 1963 m. Jiezne, Prienų rajonas) – teisininkas, Lietuvos vyriausiojo administracinio teismo (LVAT) teisėjas.

## Biografija
1981 m. baigė Jiezno vidurinę mokyklą, 1986 m. Vilniaus universiteto Teisės fakultete – vientisąsias teisės studijas, įgijo teisininko kvalifikaciją.

Nuo 1986 m. rugpjūčio mėn. iki 1990 m. kovo mėn. Kauno miesto Centro rajono vidaus reikalų skyriaus tardytojas, 1990 m. kovo mėn. iki 1999 m. kovo mėn. advokatas Mažeikiuose ir Kaune, 1999 m. kovo mėn. iki 1999 m. gruodžio Kauno rajono apylinkės teismo, 1999 m. gruodžio iki 2007 m. gruodžio Kauno apygardos administracinio teismo, nuo 2007 m. gruodžio mėn. LVAT teisėjas. Dėsto administracinę teisę ir procesą Vytauto Didžiojo universiteto Teisės fakultete.

Moka rusų, prancūzų kalbas.

## Šaltiniai
Anatolijus Baranovas

**Anatolijus Baranovas** (g. 1952 m. balandžio 19 d. Vilniuje) – teisininkas, buvęs Lietuvos vyriausiojo administracinio teismo (LVAT) teisėjas, buvęs Lietuvos Aukščiausiojo Teismo (LAT) teisėjas, partinis veikėjas.

## Biografija
1969 m. baigė Vilniaus miesto 6-ąją vidurinę mokyklą. 1971–1972 m. Hidrometeorologijos tarnybos valdybos sandėlio vedėjas. 1972–1973 m. Chemijos ir cheminės technologijos instituto technikas. 1973–1974 m. Vilniaus statybos tresto darbininkas. 1974–1979 m. VU Teisės fakultete baigė vientisąsias teisės studijas, įgijo teisininko kvalifikaciją.

Nuo 1979 m. rugpjūčio mėn. Vilniaus miesto Tarybų rajono teismo teisėjo stažuotojas, nuo 1980 m. vasario mėn. iki 1984 m. rugsėjo mėn. Vilniaus miesto Lenino rajono teismo, nuo 1984 m. spalio mėn. LAT narys (teisėjas). Nuo 1987 m. sausio mėn. LKP valstybės ir teisės skyriaus instruktorius, vedėjo pavaduotojas. Nuo 1990 m. sausio mėn. iki 1995 m. sausio mėn. LAT teisėjas, nuo 1995 m. kovo mėn. A. Baranovo ir R. Valiulytės advokatų kontoros advokatas. Nuo 2001 m. vasario mėn. iki 2017 m. balandžio mėn. LVAT teisėjas.

Moka anglų ir rusų kalbas.

## Šaltiniai
Irmantas Jarukaitis

**Irmantas Jarukaitis** (g. 1973 m. vasario 6 d. Prienuose) – teisininkas, Lietuvos vyriausiojo administracinio teismo (LVAT) teisėjas, teisėtyrininkas europeistas, Vilniaus universiteto (VU) lektorius, viešojo administravimo (ES srityje) teisininkas.

## Biografija
1980-1991 m. baigė Prienų „Žiburio“ gimnaziją, 1992-1997 m. VU Teisės fakultete – vientisąsias teisės studijas, įgijo teisininko kvalifikaciją. VU baigė doktorantūros studijas, 2008 m. kovo 7 dieną apgynė disertaciją tema „Europos Sąjunga ir Lietuvos Respublika: narystės konstituciniai pagrindai“ (mokslinis vadovas prof. Vilenas Vadapalas, Disertacijos gynimo tarybos pirmininkas doc. Armanas Abramavičius, kiti nariai – prof. Gediminas Vitkus, doc. Ignas Vėgėlė, doc. Dainius Žalimas ir buvęs bendrakursis doc. Justinas Žilinskas (MRU). Socialinių mokslų (teisės krypties) daktaras. Stažavosi Zalcburge (Austrija), Ispanijoje, Danijoje, Suomijoje, Prancūzijoje, Kanadoje, Vokietijoje (Makso Planko institute ir kt.), Latvijoje, baigė įvairius kursus, lankė seminarus.

Nuo 1995 m. balandžio mėn. Lietuvos Respublikos krašto apsaugos ministerijos (LR KAM) Administracinio departamento, nuo 1996 m. lapkričio mėn. LR KAM Tarptautinių ryšių departamento vyr. specialistas, nuo 1997 m. liepos mėn. Europos teisės departamento prie Lietuvos Respublikos teisingumo ministerijos vyr. specialistas, Žmogaus teisių ir tarptautinės teisės skyriaus vedėjas, ETD generalinio direktoriaus pavaduotojas, nuo 2010 m. kovo 8 d. Lietuvos vyriausiojo administracinio teismo teisėjas (tapo 16-uoju LVAT teisėju).

Nuo 1999 m. rugsėjo mėn. iki šiol VU Teisės fakulteto Tarptautinės ir ES teisės katedros, nuo 2009 m. rugsėjo 1 d. – Viešosios teisės katedros asistentas, lektorius. Informatikos teisės centro prie VU Teisės fakulteto asistentas, nuo 2000 m. rugsėjo mėn. Lietuvos viešojo administravimo instituto lektorius. 1998 m. vasario 12 d. skaitė pranešimą Sofijoje (Bulgarija), 2001 m. – Internetinės telefonijos, ES teisės konferencijose Vilniuje, 2002 m. – Belfaste (Šiaurės Airija) ir Vilniuje, 2003 m. – LRVK ir ETD bendroje, kitose konferencijose bei teisės renginiuose. Nuo 2000 m. Telders tarptautinio teismo inscenizacijų konkurso Peržiūros tarybos narys, „InfoBalt“ asociacijos Teisės komiteto narys (rengė teisės aktus ir kitus dokumentus ITT srityje bei juo svarstė). Narys darbo grupėse, rengusiosiose teisės aktus telekomunikacijų, e. prekybos, intelektinės nuosavybės ir kitose srityse.

Paskelbė mokslo, kitokių publikacijų. ES teisės vadovėlio, istorinės politinės EB ir ES apžvalgos vertimų bendraautoris.

Moka anglų, rusų, prancūzų kalbas. Turi lenkų kalbos pagrindus.

Vedęs.

## Išnašos
Kelių eismo taisyklės

**Kelių eismo taisyklės** (**KET**) – eismą keliuose reguliuojančios oficialiai patvirtintos taisyklės, nuostatos (techninės ir teisės normos).

## Lietuva
Lietuvoje KET tvirtina Lietuvos Respublikos Vyriausybė. Su KET dera Lietuvos Respublikos saugaus eismo automobilių keliais įstatymas. Už kelių eismo taisyklių pažeidimus taikomos nuobaudos. Naujausios kelių eismo taisyklės .

## Vokietija
Vokietijoje galioja 1934 m. „Kelių eismo nuostatai“ (, StVO). Yra StVO komentaras. StVO yra patvirtintos federaliniu norminiu teisės aktu (*Bundesrechtsverordnung*).

## Šaltiniai
Ziniūnų valsčius

**Ziniūnų valsčius** (arba ***Zeniūnų valsčius***) – buvęs administracinis-teritorinis vienetas dabartinės šiaurės Lietuvos teritorijoje. Centras – Ziniūnai.

## Istorija

Valsčius įkurtas 1947 m. lapkričio 6 d. iš dalies Joniškio valsčiaus, panaikintas 1950 m. birželio 20 d., jo teritorija perduota Joniškio rajonui (8 apylinkės).

|-
| 1949-01-01  || 145 || || || 8 apylinkės  ||
|}

## Suskirstymas

## Šaltiniai
Smalininkų valsčius

**Smalininkų valsčius** () – buvęs administracinis-teritorinis vienetas dabartinės vidurio vakarų Lietuvos teritorijoje, dešiniajame Nemuno krante. Centras – Smalininkai.

## Istorija

Valsčius įkurtas XIX a. Lietuvos TSR priskirtas 1945 m. sausio 28 d. 1947 m. prijungtas Viešvilės valsčius. Valsčius panaikintas 1950 m. birželio 20 d., jo teritorija perduota Jurbarko rajonui (2 apylinkės).

|-
| 1925 m.  || || 2279 || || || 15 gyvenviečių 
|-
| 1949-01-01  || 42 || || || 2 apylinkės 
|}

## Suskirstymas

## Šaltiniai
Stambioji šorėja

**Stambioji šorėja** arba **salmedis** (*Shorea robusta*) – sparneninių (*Dipterocarpaceae*) šeimos lapuotis, kietmedžio rūšių augalas, paplitęs Indokinijos (Malaizijoje, Tailande, Mianmare) ir Indostano (Bengalijoje, Šivalike, Harjane) pusiasaliuose. Auga tropiniuose visžaliuose miškuose, Himalajų prieškalnėse.   

Medis užauga iki 30–35 m aukščio, kamienas iki 2–2,5 m skersmens, sausuoju metų laikotarpiu meta lapus. Žiedai tamsiai rožiniai, purpuriniai su baltu viduriu ir geltonomis žiedadulkėmis. Žydi kovo mėn. Lapai yra 10-25 cm ilgio ir 5-15 cm pločio.

Mediena naudojama statyboje (langai, durys), baldų gamybai. Vaisių aliejus – kosmetikoje, smilkalams ir medicinoje. 

## Vardai
Salmedis turi daug pavadinimų: , , , . Indų kalba – jall, sal, salwa, shal. Tagalų kalba – gugal, saluva, sarjmu. Malajų kalba – bangkirai (Borneo), damar laut (Indonezija, selangan batu kumus ir pan.

## Salmedis ir religija
Pagal budizmo tradicijas, Buda gimė ir mirė po salmedžiu.

## Galerija

Vaizdas:Sal (Shorea robusta)- trunk- strangulated by some ficus tree at Jayanti, Duars W Picture 119.jpg|Salmedis. 
Vaizdas:Sal (Shorea robusta)- old leaf at Jayanti, Duars W Picture 122.jpg|Salmedžio lapas.
Vaizdas:Sal (Shorea robusta)- flowering canopy W Picture 117.jpg|Salmedžio žiedai. 
Vaizdas:India, tre dee, salabhanjika, periodo hoysala 1150-1200 da Karnataka.JPG|Hojšala imperijos laikų skulptūra iš salmedžio , Karnataka.


## Išnašos

## Nuorodos
*
Anatolijus Dobryninas

**Anatolijus Fiodorovičius Dobryninas** (; 1919 m. lapkričio 16 d. Krasnaja Gorka, Maskvos sritis – 2010 m. balandžio 6 d. Maskvoje, Rusija) – sovietų diplomatas, ambasadorius, „Rusijos diplomatijos legenda“, prisidėjęs, kad per Kubos raketų krizę būtų išvengta katastrofos.

## Biografija
1946 m. pradėjo diplomatinę tarnybą, dirbo vadovaujant keliems TSRS užsienio reikalų ministrams (tokiems kaip Viačeslavas Molotovas ir Andrejus Gromyka). 1957–1960 m. JTO Sekretoriato tarnautojas, 1962–1986 m. SSRS ambasadorius Vašingtone (JAV). Tarptautinį autoritetą pelnė dirbdamas Nikitos Chruščiovo valdymo metu, kai dauguma amerikiečių sovietus laikė „primityviais ir karingais žmonėmis, vilkinčiais netinkančius kostiumus“. Michailo Gorbačiovo patarėjas.

## Šaltiniai
Šiaulių rajono apylinkės teismas

**Šiaulių rajono apylinkės teismas** – bendrosios kompetencijos teismas, nagrinėjantis civilines ir baudžiamąsias bylas bei jo kompetencijai įstatymų priskirtas administracinių teisės pažeidimų bylas. Apylinkės teismas Šiaurės Lietuvoje. Teismo veiklos teritorija – Šiaulių rajonas.

Adresas: Dvaro g. 81, Šiauliai, LT-76299.

## Istorija
1987 m. kovo 26 d. buvo patvirtinti 2, Lietuvos Respublikos Aukščiausiosios Tarybos 1991 m. lapkričio 7 d. nutarimu – 2, 1993 m. kovo 25 d. Lietuvos Respublikos įstatymu – 4, 1994 m. kovo 24 d. – 7 teisėjų etatai.

1987 m. birželio 21 d. Romaldas Brilius išrinktas teismo pirmininku. Atleistas jo paties prašymu Lietuvos Respublikos Aukščiausiosios Tarybos 1991 m. gegužės 21 d. nutarimu Nr. I-1341 prieš terminą.

1995 m. teisme buvo 23 darbuotojų etatai: 7 teisėjai, raštinės vedėjo, vyr. buhalterio, septyni teismo posėdžių sekretorių, vertėjo, konsultantas informatikai, ūkio vedėjas ir kito pagalbinio personalo.

2006 m. buvo 28 darbuotojų etatai: 7 teisėjų, du teisėjo padėjėjų, raštinės vedėjo, finansininko, teismo administracijos sekretoriaus, septyni teismo posėdžių sekretorių, teismo informatiko, ūkio skyriaus vedėjo, archyvaro ir kito pagalbinio personalo.

## Vadovybė
* Teismo pirmininkė Vida Žostautienė

## Šaltiniai
Dobryninas

**Dobryninas** – rusiška vyro pavardė.

Moteriška pavardės forma - Dobrynina.

Žymesni asmenys:
*Aleksandras Dobryninas (g. 1955 m.), Lietuvos sociologas, kriminologas, filosofas
*Anatolijus Dobryninas (1919-2010), rusų diplomatas, TSRS ambasadorius JAV
Karpačas

**Karpačas**, kartais vadinamas ir *karpačo* () yra itališkos virtuvės šaltas užkandis iš žalios jautienos. Karpačas išrastas apie 1950 m. Venecijos restorane *Harry's Bar*. Pavadinimas užkandžiui suteiktas, pasiskolinus viduramžių italų dailininko Vittore Carpaccio pavardę.

Mūsų laikais karpačas dažniausiai serviruojamas jau nebe su originaliu padažu, bet supaprastintai: su alyvuogių aliejaus ir citrinos sulčių mišiniu, apibarsčius tarkuotu parmezano sūriu. 

Šiuo metu sąvoka „karpačas“ naudojama kaip sinonimas, kai kalbama apie gaminimą tokių patiekalų, kuriems naudojami labai plonai supjaustyti ingredientai. 

## Šaltiniai
Striūna

**Striūna** – upė vidurio Lietuvoje, Kauno rajone; Nevėžio dešinysis intakas. Prasideda prie Pabalių, 7 km į pietryčius nuo Čekiškės. Teka į rytus, kerta Zacišiaus mišką. Žemupyje teka į šiaurės rytus, įteka į Nevėžį (30 km nuo jo žiočių) ties Panevėžiuku.

Intakai: Šakė, Strebukas (kairieji), Voveris, Žvirblis, Algupys (dešinieji).

4 km nuo Striūnos žiočių įrengtas Krivėnų tvenkinys. Vidutinis upės nuolydis 197&nbsp;cm/km.

Gyvenvietės prie Striūnos: Pagiriai, Pastriūnys, Zacišius, Krivėnai, Panevėžiukas.

Manoma, kad upėvardžio kamienas *str(i)ūn-* kilęs nuo **sr(i)ūn-*, šis – nuo *srūti* („tekėti, sruventi“).

## Šaltiniai
Teruelis

**Teruelis** – miestas centrinėje rytų Ispanijos dalyje, Aragono regione, Teruelio provincijoje. Mažiausiai gyventojų turinti Ispanijos provincijų sostinė.

Teruelis taip yra garsėjantis visoje Ispanijoje savo tradiciniais kumpiais, kurie garsūs ne tik Ispanijoje, tačiau ir užsienyje.

## Istorija

Įkurtas 1176 m.
Strūna (upė)

**Strūna** () – upė Lietuvoje (Švenčionių rajone) ir Baltarusijoje (Astravo rajone); Strėčios dešinysis intakas (Neries baseinas). Prasideda Švenčionių aukštumoje, prie Šakališkės kaimo, 6 km į pietryčius nuo Švenčionių. Teka į pietus, pirmus 15 km per Lietuvą, toliau – per Baltarusiją. Įteka į Strėčią (38 km nuo jos žiočių) netoli Didžiųjų Staupentų kaimo, 12 km į pietus nuo Lentupio.

Intakas – Peleka (kairysis).

Slėnis trapecinis, 0,2-0,5 km pločio aukštupyje, 1-1,5 km – vidurupyje ir žemupyje. Aukštupio ir vidurupio vaga daug kur kanalizuota. Žemupyje į Strūną suteka daug melioracijos griovių.

Lietuvoje svarbiausios gyvenvietės prie Strūnos upės yra Strūna ir Karklinė; Baltarusijoje – Rudnia, Mostėnai.

Manoma, kad upėvardžio kamienas *str(i)ūn-* kilęs nuo **sr(i)ūn-*, šis – nuo *srūti* („tekėti, sruventi“).

## Šaltiniai
Kliuzijiniai

**Kliuzijiniai** (*Dipterocarpaceae*) – malpigijiečių (*Malpighiales*) eilės žiedinių augalų šeima. Ją sudaro 37 gentys ir apie 1610 rūšių, paplitusių daugiausia pasaulio tropikuose.

Tai įvairūs medžiai ir krūmai, pasižymintys pieninga sula ir vaisiais ar sėklų dėžutėmis. Dauguma šios šeimos augalų apdulkintojus pritraukia ne žiedadulkėmis ar nektaru, o sakais.

Dalies genčių (pvz., jonažolės) priskyrimas šiai šeimai ginčytinas.

## Gentys
* *[[Chrysochlamys]]*
* Kliuzija (*Clusia*)
* *[[Tovomita]]*
* *[[Chrysopia]]*
* Garcinija (*Garcinia*)
* *[[Moronobea]]*
* Platonija (*Platonia*)
* *[[Montrouziera]]*
* Ribuonis (*Symphonia*)
* Alanblekija (*Allanblackia*)
* *[[Dystovomita]]*
* *[[Lorostemon]]*
* *[[Pentadesma]]*
* *[[Thysanostemon]]*
* Jonamedis (*Cratoxylum*)
* *[[Eliea]]*
* *[[Thornea]]*
* *[[Triadenum]]*
* Jonažolė (*Hypericum*)
* *[[Santomasia]]*
* Šmurkšlis (*Harungana*)
* *[[Psorospermum]]*
* *[[Vismia]]*
* Puiklapis (*Calophyllum*)
* *[[Caraipa]]*
* *[[Clusiella]]*
* *[[Haploclathra]]*
* *[[Kayea]]*
* *[[Kielmeyera]]*
* *[[Mahurea]]*
* Mamėja (*Mammea*)
* *[[Marila]]*
* Gelžmedis (*Mesua*)
* *[[Neotatea]]*
* *[[Poeciloneuron]]*
* *[[Endodesmia]]*
* *[[Lebrunia]]*
Hypnales

***Hypnales*** – žaliųjų samanų (*Bryidae*) poklasio samanų eilė. Ją sudaro ~4200 samanų rūšių, paplitusių po visą pasaulį.

Europoje paplitusios *hypnales* šeimos:
* Amblystegiaceae
* Anomodontaceae
* Brachytheciaceae
* Calliergonaceae
* Catagoniaceae
* Climaciaceae
* Cryphaeaceae
* Echinodiaceae
* Entodontaceae
* Fabroniaceae
* Fontinalaceae
* Helodiaceae
* Hylocomiaceae
* Hypnaceae
* Lembophyllaceae
* Leptodontaceae
* Lepyrodontaceae
* Leskeaceae
* Leucodontaceae
* Meteoriaceae
* Microtheciellaceae
* Miyabeaceae
* Myriniaceae
* Myuriaceae
* Neckeraceae
* Orthorrhynchiaceae
* Phyllogoniaceae
* Plagiotheciaceae
* Prionodontaceae
* Pterigynandraceae
* Pterobryaceae
* Pylaisiadelphaceae
* Regmatodontaceae
* Rhytidiaceae
* Rutenbergiaceae
* Sematophyllaceae
* Sorapillaceae
* Stereophyllaceae
* Symphyodontaceae
* Theliaceae
* Thuidiaceae
* Trachylomataceae
Tabebuia chrysotricha

***Tabebuia chrysotricha*** – bignonijinių (*Bignoniaceae*) šeimos lapus metančių medžių rūšis. Paplitusi Brazilijoje (šalies nacionalinis medis), sutinkama ir Argentinos šiaurės rytuose.

Tai nedidelis, 2–10 m aukščio medis. Lapai delniški, sudaryti iš 5 skiaučių, iki 11 cm skersmens. Žiedai ryškiai geltoni, susitelkę žiedynuose. Žydi rugpjūčio-rugsėjo mėnesiais, augalui numetus lapus. Vaisiai – ilgos plaukuotos ankštys, subręstančios rugsėjo-spalio mėnesiais.

*Tabebuia chrysotricha* papitusi šalies pietryčiuose, Atlanto drėgnuosiuose miškuose.

Mediena naudojama interjero apdailoje, parketo gamyboje. Medis dekoratyvus, todėl dažnai sodinamas miestų gatvėse.
Sekretorė (filmas)

**Sekretorė** () – 2002 m. amerikiečių režisieriaus Stiveno Šeinbergo romantinė drama, pasakojanti apie tarnybinį mazochistės ir sadisto romaną. Peržiūros amžiaus riba: T.

Filmo premjera įvyko 2002 m. sausio 11 d. Sandenso kino festivalyje.

## Siužetas

Septintoje klasėje Li Holouvei supranta, kad jai patinka žalotis save – daryti sau įpjovimus. Bet vieną kartą įpjovimas buvo toks, kad mergina iš pradžių pakliuvo į ligoninę, o paskui į psichiatrijos kliniką. Baigusi gydymo kursą, Li susitaikė su savo „nedidele problema“, išlaikė sekretorių kursus ir pradėjo ieškotis darbo – nelengvas užsiėmimas tyliai ir kukliai merginai. Laimei, advokatui Edvardui Grėjui buvo reikalinga sekretorė, kuri mokėtų spausdinti mašinėle ir atsilieptų į telefono skambučius…ir priimanti bausmes, jei to nusipelno…

 
## Aktoriai
* James Spader – advokatas Edvardas
* Maggie Gyllenhaal – sekretorė Li
* Jeremy Davies – Piteris
* Lesley Ann Warren – Li motina Džoana
* Stephen McHattie – Li tėvas Bartas
* Patrick Bauchau – gydytojas
* Amy Locane – Li sesuo
ir kt.

## Išnašos

## Nuorodos
*
Kapo kalnai

**Kapo kalnai** – kalnai pačiuose Afrikos pietuose, Pietų Afrikos Respublikoje, tarp Port Elizabeto rytuose ir Olifantso upės žiočių vakaruose. Ilgis ~800 km, didžiausias plotis ~100 km, didžiausias aukštis 2325 m. Sudaryti iš smiltainio ir kvarcito. Kalnus sudaro keletas lygiagrečių kalnagūbrių: Svartbergas, Langebergas, Sederbergas, Otenika, Kogelbergas ir kt. Vidutinis kalnų aukštis 1500 m, didžiausias – 2326 m (Sevevyksportpykas).

Pavėjiniuose šlaituose auga visžalių krūmų sąžalynai ir mišrieji miškai, priešvėjiniuose šlaituose ir tarpukalnių slėniuose – pusdykumių augmenija. Klimatas subtropinis. Žiemą aukščiausiose kalnų vietose sninga. Kalnų slėniuose auginami kviečiai, citrinmedžiai, vynmedžiai.

## Šaltiniai
Sparneniniai

**Sparneniniai** (*Dipterocarpaceae*) – dedešviečių (*Malvales*) eilės žiedinių augalų šeima. Ją sudaro 17 genčių ir apie 500 rūšių, paplitusių daugiausia pasaulio tropikuose (Pietryčių Azija, Pietų Amerika, Indija, Centrinė Afrika). Daugiausia tai įvairūs 40-70 m aukščio medžiai, pasižymintys vertinga mediena, aromatiniais aliejais, balzamu, dervomis. Sparneninių šeimos medžiai yra itin svarbūs tropinės medienos prekyboje, jų miškai sparčiai kertami. Kai kurios rūšys dėl nepakankamos apsaugos yra tapusios nykstančiomis.

## Gentys
* Sparnūklis (*Anisoptera*)
* Skliautis (*Cotylelobium*)
* Sparnenis (*Dipterocarpus*)
* Kamparmedis (*Dryobalanops*)
* Hopėja (*Hopea*)
* *[[Marquesia]]*
* *[[Monotes]]*
* Sprausmė (*Neobalanocarpus*)
* *[[Pakaraimaea]]*
* Šorėjenis (*Parashorea*)
* *[[Pseudomonotes]]*
* Šorėja (*Shorea*)
* *[[Stemonoporus]]*
* *[[Upuna]]*
* Vaterija (*Vateria*)
* *[[Vateriopsis]]*
* Vatika (*Vatica*)